**Obrazloženje prijedloga**

**poslovnog plana i programa**

**Specijalne bolnice za medicinsku rehabilitaciju Daruvarske toplice za 2023.g.**

UVOD

Poslovni plan je dokument u kojem Daruvarske toplice provjeravaju svoju poslovnu zamisao i poslovne mogućnosti. Poslovni plan je ujedno i alat odnosno operacionalizacija poslovne strategije za razdoblje od jedne godine a služi za postavljanje poslovnih ciljeva, i kontrolu izvršenja poslovnih ciljeva.

Osim toga poslovni plan služi kao temelj za dobivanje suglasnosti predstavnika osnivača za poslovne pothvate u slijedećoj godini, što se posebno odnosi na godišnji plan nabave roba i usluga i plan zapošljavanja.

Postoje četiri osnovna dionika, koji su zainteresirani za poslovni plan Daruvarskih toplica :

1. Osnivač – Bjelovarsko – bilogorska županija
2. Korisnici medicinskih usluga, turističko – ugostiteljskih i ostalih usluga Daruvarskih toplica
3. Zaposleni radnici u Daruvarskim toplicama te
4. Ostali vanjski subjekti ( HZZO, ministarstva, Grad Daruvar, dobavljači, banke, itd. ).

Dobar i prihvatljiv poslovni plan mora biti:

1. jasan i razumljiv svima,
2. relevantan – sadržavati važne poslovne podatke i informacije,
3. zasnovan na pouzdanim temeljima
4. realno ostvarljiv ili malo više od toga.

Istaknut ćemo opće podatke i potencijale Daruvarskih toplica: djelatnosti za koje je registrirana, unutarnje ustrojstvo, kadrovski potencijal, smještajne kapacitete.

Nakon općih podataka navest ćemo misiju i viziju Daruvarskih toplica Specijalne bolnice za medicinsku rehabilitaciju te navesti osnovne ciljeve poslovanja u 2023. godini.

U daljnjem sadržaju iskazat ćemo planirane prihoda Daruvarskih toplica u 2023. godini. U sklopu te cjeline detaljno su iskazani: plan broja noćenja u 2023. godini, plan prihoda od noćenja u 2023. godini, planirani prihod na ostalim prodajnim mjestima, plan prihoda od ambulantnih uputnica, plan prihoda od ostalih nemedicinskih usluga, planirani prihodi od proračuna te planirani prihod od zakupnina i kamata.

U financijskom planu iskazan je plan ukupnih prihoda i rashoda u 2023. godini: plan prihoda od HZZO-a, plan prihoda od tzv. ostalih djelatnosti, plan izvanrednih prihoda, plan materijalnih rashoda, plan rashoda za zaposlene, plan kapitalnih ulaganja, plan ostalih rashoda.

**SAŽETAK**

**A) OSNOVNI POSLOVNI CILJEVI DARUVARSKIH TOPLICA U 2023. GODINI**

Osnovni ciljevi poslovanja su:

1. Ostvariti **71.400** noćenja;
2. Ostvariti **6.903.535 eura** ukupnog prihoda
3. Ostvariti **6.903.535 eura** ukupnog rashoda
4. Investirati u **kapitalna ulaganja u iznosu od 732.675 eura**
5. Racionalno upravljati kadrovima i zapošljavati na vrijeme potreban kadar

**B) PLANIRANI BROJ NOĆENJA – 71.400**

1. Planiramo ostvariti ukupno 71.400 noćenja u 2023.godini u objektu hotela Termal i depadansi Arcadia;
2. Struktura ukupno planiranih noćenja izgleda ovako: BOD ( bolnički dani smještaja ( **38.850** noćenja ili 54,41%)), Amb.+Pans.( Smještaj + terapije ( **7.500** noćenja ili 10,50%)), ZT ( Zdravstveni tretmani ( **6.740** noćenja ili 9,44%)), MPAO i Well.team ( Medicinski programirani aktivni odmor i team building ( **2.000** noćenja ili 2,80%) krajem 2022. godine počela priprema i slaganje programa za sklapanje ugovora o provedbi medicinskog aktivnog odmora sa 3 udruge veterana dom.rata djelatnici INE; Udruga branitelja KVIN,Udruga vet.dom.rata ZAK, Klub vet.dom.rata INA Rijeka)), Pripreme sportaša (( **4.600** noćenja ili 6,44% ) očekuje se dolazak ekipa i sportaša koji su naši dugogodišnji korisnici; Hrv.karate reprezentacija, Hrv.rukometni savez, NK Lokomotiva, RK Rudar Samobor, RK MGA Fivers Beč )), Wellness programi (**1.450** noćenja ili 2,03%),pansion ( **4.700** noćenja ili 6,60%), polupansion (**3.480** noćenja ili 4,87%), noćenje s doručkom ( **2.080** noćenja ili 2,91%).

**C) PLANIRANI UKUPNI PRIHODI – 6.903.535 Eura**

1. Ukupno planirani prihodi u 2023. godini iznose 6,90 milijuna eura.
2. Planirani prihodi po osnovi ugovora sa HZZO-om iznose 2,35 milijuna.
3. Prihodi od dopunskog osiguranja 0,60 milijuna.
4. Planirani prihodi od nadležnog proračuna –decentralizirana sredstva 0,15 milijuna.
5. Planirani prihodi od nadležnih ministarstava i fondova EU iznose 0,02 milijun .
6. Planirani prihodi iz državnog proračuna prorač. korisnicima proračuna –subvencije integrativne radne jedinice 0,62 milijuna
7. Planirani prihodi po osnovi prihoda od smještaja u 2023. godini iznose 1,56 milijuna.
8. Planirani ostali prihodi od ostalih prodajnih mjesta u 2023.godini iznose 1,30 milijun.
9. Planirani izvanredni prihodi u 2023.godini iznose 0,3 milijuna.

 **D) PLANIRANI UKUPNI RASHODI – 6.903.535 Eura**

Planirani ukupni rashodi u 2023. godini sastoje se od:

1. Materijalni rashodi u 2023. godini planirani su u iznosu od 1,90 milijuna eura, u odnosu na rebalansa plana za 2022. godinu veći za 39%.
2. Rashodi za zaposlene u 2023. godini planirani su u iznosu od 4,25 milijuna eura, u odnosu na rebalansa plana za 2022. godinu veći za 17 %.
3. Izdaci financiranja u 2023. godini planirani su u iznosu od 0,02 milijuna eura.
4. Izdaci za kapitalna ulaganja planirani su u iznosu od 0,73 milijuna eura.

**1. OPĆI PODATCI O DARUVARSKIM TOPLICAMA**

**1.1. Djelokrug i unutarnje ustrojstvo**

Specijalna bolnica je javna ustanova koja obavlja zdravstvenu djelatnost. Specijalna bolnica je zdravstvena ustanova za specijalističko konzilijarnu zdravstvenu zaštitu i bolničko liječenje fizikalnom medicinom i rehabilitacijom koja osim uvjeta propisanih Zakonom o zdravstvenoj zaštiti ima postelje, dijagnostičke i druge mogućnosti prilagođene svojoj namjeni, koja obavlja zdravstvenu djelatnost. Specijalna bolnica može pružati zdravstvene usluge u turizmu u skladu posebnim propisima.

Naziv Bolnice je : DARUVARSKE TOPLICE Specijalna bolnica za medicinsku rehabilitaciju.

Osnivanje i način rada odnosno poslovanje zdravstvenih ustanova, propisano je odredbama Zakona o zdravstvenoj zaštiti ( Narodne novine 100/18, 125/19, 147/20, 119/22, 156/22, 12/12, 99/13, 63/16, 79/19, 106/19, 9/22, 142/20 ).

Osnivač Bolnice je Bjelovarsko-bilogorska županija.

Sjedište je Julijev park 1, Daruvar.

Bolnica obavlja zdravstvenu djelatnost sukladno Zakonu o zdravstvenoj zaštiti i ostale djelatnosti sukladno postojećim važećim zakonima. Djelatnost Bolnice upisuje se u sudski registar kod Trgovačkog suda Bjelovar.

Statut je donesen u kolovozu 2014., posljednje izmjene i dopune u veljači 2022. godine.

***UNUTARNJI USTROJ I ORGANIZACIJA RADA***

U zdravstvenim djelatnostima Bolnice ustrojavaju se slijedeće ustrojstvene jedinice:

1. **Služba fizikalne medicine i rehabilitacije**
	1. **Bolnički odjel**
	2. **Odjel za prevenciju i liječenje sportskih ozljeda**
	3. **Odjel fizikalnih terapija i dijagnostičko terapijskih postupaka**
	4. **Ordinacija fizikalne medicine i rehabilitacije**
	5. **Ordinacija za provođenje dijagnostičkih postupaka**
	6. **Ordinacija za reumatsku rehabilitaciju**
2. **Ostale zdravstvene djelatnosti bolnice**
	1. **Ginekološka ordinacija**
	2. **Ordinacija medicine rada i sporta**
3. **Odjel za centralno naručivanje, prijem i otpust pacijenata**

Radi pružanje zdravstvenih usluga - dijagnostičkih i terapijskih postupaka, zdravstvene njege te postupaka medicinske rehabilitacije uz pružanje ugostiteljskih usluga i/ili usluga u turizmu sukladno registriranim djelatnostima , a temeljem Zakona o zdravstvenoj zaštiti, drugih zakonskih i podzakonskih akata ustrojavaju se slijedeće ustrojstvene jedinice:

1. **Služba zdravstvenog turizma i usluga**
	1. **Odjel sporta i rekreacije**
	2. **Odjel prodaje i marketinga**
	3. **Odjel recepcije i domaćinstva**
		1. **Odsjek domaćinstva**
	4. **Odjel prehrane i usluživanja s dijetetikom**
		1. **Ispostava – Lječilišni hotel Termal**
		2. **Ispostava – Restoran Terasa**
		3. **Ispostava – Snack bar**

 Radi obavljanja stručno-administrativnih, uslužnih i pomoćnih poslova u Bolnici se ustrojavaju slijedeće ustrojstvene jedinice:

1. **Ravnateljstvo**
	1. **Ured Ravnatelja**
	2. **Jedinica za osiguranje i unapređenje kvalitete zdravstvene zaštite**
2. **Služba zajedničkih poslova**
	1. **Odjel financija, računovodstva i nabave**
		1. **Odsjek nabave**
	2. **Jedinica za centralno naručivanje, prijem i otpust pacijenata**
	3. **Odjel općih, pravnih i kadrovskih poslova i zaštite na radu**
	4. **Odjel održavanja**
		1. **Odsjek tehničkog održavanja**
		2. **Odjek informatičkih poslova**
		3. **Odsjek hortikulture**

Tijela Bolnice su Upravno vijeće, Ravnatelj, Stručno vijeće, Stručni kolegij, Etičko povjerenstvo, Povjerenstvo za lijekove, Povjerenstvo za kvalitetu zdravstvene zaštite i Povjerenstvo za suzbijanje bolničkih infekcija.

Upravno vijeće upravlja Bolnicom, ima sedam članova od kojih četiri ( predsjednika i tri člana) imenuje osnivač, dva člana su radnici ustanove ( imenuje ih stručno vijeće i radničko vijeće), i jednoga člana imenuje Vlada RH. Mandat članova upravnog vijeća traje četiri godine.

Ravnatelj organizira i vodi poslovanje, predstavlja i zastupa Specijalnu bolnicu i odgovoran je za zakonitost rada. Ravnatelj je od 1.rujna 2021.godine Ratko Vuković. Imenovalo ga je Upravno vijeće nakon provedenog natječaja.

Stručno vijeće je savjetodavno tijelo ravnatelju koje odlučuje o pitanjima iz područja stručnog rada Specijalne bolnice. Sastavljeno je od članova koje imenuje ravnatelj ustanove.

Opći akti Bolnice uz Statut su pravilnici, poslovnici i drugi akti kojima se na opći način uređuju pojedina pitanja djelatnosti Bolnice. Statut je osnovni opći alt Bolnice.

Upravno vijeće na prijedlog ravnatelja donosi Statut i druge opće akte:

* Pravilnik o radu,
* Pravilnik o unutarnjoj organizaciji i sistematizaciji poslova i radnih zadataka,
* Pravilnik o plaćama i drugim materijalnim pravim radnika,
* Pravilnik o radnom vremenu,
* Pravilnik o unutarnjem nadzoru,
* Pravilnik o zaštiti na radu,
* Pravilnik o kućnom redu,
* Interni pravilnik o načinu provođenja bagatelan nabave roba, radova i usluga,
* Pravilnik o provođenju postupaka jednostavne nabave,
* Procedure naplate prihoda, Procedure u vezi s postupcima nabave, Procedure zaprimanja računa, njihove provjere i pravovremenog plaćanja, procedure stvaranja ugovornih obveza te drugi akti.

 **1.2. Kadrovski potencijal Specijalne bolnice Daruvarske toplice Daruvar**

Najvažniji potencijal svakog poduzeća, ustanove, tvrtke i sl. su ljudi sa svojim znanjima, iskustvima, stručnom osposobljenošću, organizacijskom kulturom, motivacijom, itd.

Za Daruvarske toplice se može reći da ima dovoljno kadrova, da je obrazovna struktura kadrova primjerena djelatnostima koje se obavljaju te da postoji duga tradicija i iskustvo u obavljanju medicinsko–rehabilitacijske i ugostiteljsko–turističke djelatnosti.

U slijedećoj tablici , iskazana je struktura radnika Daruvarskih toplica prema organizacijskim jedinicama i po stručnoj spremi radnika.

|  |
| --- |
| **STRUKTURA RADNIKA DARUVARSKIH TOPLICA PO ORG.JED. I STRUČNOJ SPREMI U 12/2022** |
| ORGANIZACIJSKA JEDINICA | Dr.sc. | Mr.sc. | VSS | VŠS | SSS | NKV | PRIPRAVNICI | **UKUPNO** |
| **SLUŽBA FIZIKALNE MEDICINE I REHABILITACIJE** |  |  |   |   |   |  |  |  |
| BOLNIČKI ODJEL I.,II.,ODJEL ZA PREVENCIJU I LIJEČENJE SPORTSKIH OZLJEDA | 1 |   | 6 | 3 | 16 |   |   | **26** |
| LABORATORIJ |   |   |   |   | 1 |   |   | **1** |
| ODJEL FIZIKALNIH TERAPIJA I DIJAGNOSTIČKIH POSTPAKA |   |   |   | 27 | 24 |   | 6 | **57** |
| POMOĆNIK RAVNATELJA ZDRAVSTVENE ZAŠTITE |   |   | 1 |   |   |   |   | **1** |
| **SLUŽBA ZDRAVSTVENOG TURIZMA I USLUGA** |  |  |   |   |   |  |  |  |
| **ODJEL ŠPORTA I REKREACIJE** |  |  | 2 | 3 | 7 |   |   | **12** |
| **ODJEL PRODAJE I MARKETINGA** |  |  |   |   |   |  |  |  |
|  Odsjek PRODAJE I MARKETINGA |   |   | 2 | 1 |   |   |   | **3** |
|  Odsjek RECEPCIJSKOG POSLOVANJA |   |   | 1 | 1 | 5 |   |   | **7** |
| **ODJEL PREHRANE I USLUŽIVANJA S DIJTETIKOM** |  |  |   |   |   |  |  |  |
|  Ispostava - LJEČILIŠNI HOTEL TERMAL Kuhinja |   |   | 1 |   | 25 | 1 |   | **27** |
|  Ispostava - LJEČILIŠNI HOTEL TERMAL Servis |   |   |   |   | 21 |   |   | **21** |
|  Ispostava - RESTORAN TERASA |   |   |   | 1 | 14 |   |   | **15** |
| Ispostava - SNACK BAR  |   |   |   |   | 5 |   |   | **5** |
| **SLUŽBA ZAJEDNIČKIH POSLOVA** |  |  |   |   |   |  |  |  |
| **ODJEL FINANCIJA RAČUNOVODSTVA I NABAVE** |  |  | 1 | 3 | 8 |   |   | **12** |
| **ODJEL OPĆIH PRAVNIH I KADROVSKIH POSLOVA** |  |  | 3 | 3 | 1 |   |   | **7** |
| **ODJEL ODRŽAVANJA** |  |  |   |   |   |   |   |  |
|  Odsjek TEHNIČKOG ODRŽAVANJA I VOZNOG PARKA |   |   | 1 |   | 10 |   |   | **11** |
|  Odsjek HORTIKULTURE |   |   |   | 1 | 7 |   |   | **8** |
|  Odsjek DOMAĆINSTVA a) Smještaj |   |   |   |   | 20 | 10 |   | **30** |
|  Odsjek DOMAĆINSTVA b)Praona rublja |   |   |   |   | 5 |   |   | **5** |
| **JEDINICA ZA CENTRALNO NARUČIVANJE , PRIJEM I OTPUST PACIJENATA** |  |  | 1 |   | 5 |   |   | **6** |
| **RADNA JEDINICA ZA ZAPOŠLJAVANJE OSOBA SA INVALIDITETOM** |  |  | 1 |   |   |   |   | **1** |
| **UKUPNO - RADNICI** | **1** | **0** | **20** | **43** | **174** | **11** | **6** | **255** |
| UKUPNO - RADNICI - UDJEL U % | 1 | 0 | 8 | 17 | 68 | 4 | 2 | **100** |
| RADNICI NA NEODREĐENO - PO STRUČNOJ SPREMI | 1 |   | 18 | 37 | 153 | 8 | 6 | **223** |
| RADNICI NA ODREĐENO PO STRUČNOJ SPREMI |   |   | 2 | 6 | 21 | 3 |   | **32** |

**1.3. Smještajni kapaciteti Daruvarskih toplica**

*Daruvarske toplice imaju 2 smještajna objekta sa restoranima i ostalim sadržajima.*

Daruvarske toplice smještene su u sjeveroistočnom dijelu grada Daruvara, u prekrasnom višestoljetnom parku prepunom egzotičnih vrsta drveća, cvijeća i ostalog bilja, na samo nekoliko minuta lagane šetnje uređenim perivojima do centra grada. Toplice se nalaze na samim izvorima ljekovite termalne vode i ljekovitog mineralnog blata.U tom prekrasnom okružju smješteni su svi lječilišni, smještajni i upravni objekti Daruvarskih toplica.

**a) Lječilišni hotel Termal (3\*)** ima kapacitet od 282 ležaja u jednokrevetnim, dvokrevetnim sobama i apartmanima.

**b**) **Depandansa Arcadia (3\*)** prekrasna je povijesna zgrada sagrađena u 19. stoljeću. Nalazi se u južnom dijelu kompleksa Daruvarskih toplica i okružena je rijetkim, egzotičnim vrstama drveća, cvijeća, izvorima tople vode, starim kupkama i povijesnim objektima, koji je dijele od samog centra grada u neposrednoj blizini koje upotpunjuju vanjsku ljepotu objekta s unutarnjim uređenjem soba. Raspolaže s 12 soba. Kapacitetom od 23 ležaja.
 Uz sami objekt nalazi se i vrhunski restoran **"Terasa"** (jedan od 100 najboljih restorana u Hrvatskoj), jedinstvenog ambijenta, te bogatog izbora kvalitetnih jela i pića).



**2. MISIJA I VIZIJA DARUVARSKIH TOPLICA**

**2.1. Misija**

Misija predstavlja način na koji ćemo ostvariti viziju, ona govori kako ćemo ostvariti strateške ciljeve tvrtke. Pomaže pri izradi strateškog plana kojeg je dio, potiče nas da razmišljamo o djelokrugu našeg poslovanja, predstavlja osnovu za definiranje ciljeva i donošenje odluka.

**Misija Daruvarskih toplica glasi** :

**„Poslovati odgovorno, ekonomično i održivo u pružanju zdravstvenih usluga prema najvišim kriterijima struke i etike, kao Ustanova koja s posebnom pažnjom i profesionalnim pristupom brine o svim korisnicima u skladu sa Međunarodnim standardima kvalitete.“**

**2.2. Vizija**

Vizija tvrtke je inspirativna izjava koja definira smjer u kojem se tvrtka želi razvijati. To je izjava o onome čemu težimo, o čemu sanjamo – razlog zašto smo ovdje, zašto postojimo.

Vizija mora biti jednostavna, razumljiva svima, uzbudljiva, realna, ali istovremeno mora predstavljati izazov.

**Vizija Daruvarskih toplica glasi :**

**„Postati vodeća kontinentalna destinacija zdravstvenog turizma u Republici Hrvatskoj, tj. referentni centar za fizičku pripremu, dijagnostiku i rehabilitaciju sportaša, te glavni subjekt fizikalne medicine i rehabilitacije za područje Hrvatske.“**

**3. CILJEVI POSLOVANJA DARUVARSKIH TOPLICA U 2023. GODINI**

Osnovni ciljevi poslovanja Daruvarskih toplica u 2023. su:

1) Ostvariti **71.400** noćenja;

2) Ostvariti **6.362.869** ukupnog prihoda

3) Sukcesivno trošenje viška iz prethodnih godina u iznosu od **540.666 eura**

4) Ostvariti **6.903.535** ukupnog rashoda

5) Investirati u **kapitalna ulaganja 732.675 eura**

6) Racionalno upravljati kadrovima i zapošljavati na vrijeme potreban kadar

Ciljeve poslovanja za 2023. predložili su voditelji organizacijskih jedinica u Daruvarskim toplicama. Ravnateljstvo očekuje od svake pojedine organizacijske jedinice svoj doprinos po obujmu i kvaliteti.

**4. PLAN PRIHODA DARUVARSKIH TOPLICA U 2023. GODINI**

Budući se Daruvarske toplice bave pružanjem medicinskih i ugostiteljsko - turističkih usluga pacijentima i gostima , možemo govoriti o slijedećim vrstama prihoda:

1. prihodi od ugovora sa HZZO-m
2. prihodi od dopunskog osiguranja i participacije
3. prihodi iz Proračuna ( prihodi od Proračuna Bjelovarsko-bilogorske županije, tekuće pomoći iz državnog proračun, zatim od nadležnih ministarstava ; Min. kulture, Min.regionalnog razvoja, i fondova )
4. prihodi od privatnih medicinskih pregleda i zdravstvenih tretmana
5. ostali prihodi (prihodi od zdravstveno gospodarske djelatnosti (( od noćenja, rekreacijskih i wellness sadržaja, od ugostiteljske djelatnosti, od praone, hortikulture, najma poslovnog prostora)) i privatnih osiguravatelja
6. prihodi od financijske imovine ( kamate)

**4.1. PLAN PRIHODA DARUVARSKIH TOPLICA U 2023.GODINI PO SVIM OSNOVAMA**

PLANIRANA STRUKTURA PRIHODA

|  |  |  |  |  |  |
| --- | --- | --- | --- | --- | --- |
| PRIHODI ( u eur ) | REBALANS 2022. | PLAN 2023. | UDJELI U 2023. | INDEXI | APS.PROMJ. |
| 23'/22' | (23'/22') |
| Prihodi od ugovora sa HZZO-m | 2.301.098 | 2.353.175 | 34 | 102 | 52.077 |
| Prihodi od dopunskog osiguranja i participacije | 512.111 | 572.035 | 8 | 112 | 59.924 |
| Prihodi iz Proračuna ( Žup. Državni proračun,Min.) | 307.800 | 796.141 | 12 | 158 | 488.341 |
| Prihodi od ostalih korisnika (Priv.med.pregledi i zdr.tretmani ) | 424.791 | 373.084 | 5 | 88 | -51.707 |
| Ostali prih (zdr.gospod.djelat + priv.osiguranje.) | 2.487.780 | 2.491.219 | 36 | 100 | 3.439 |
| Izvanredni prihodi (Prihodi od financijske imovine) | 288.270 | 317.881 | 5 | 110 | 29.611 |
| **UKUPNO** | **6.321.850** | **6.903.535** | **100** | **109** | **581.685** |

Komentar sadržaja tablice:

**Ukupno planirani prihodi** u 2023. godini iznose **6,90 milijuna eura**;

1) planirani prihodiod **ugovora sa HZZO-m i dopunskog osiguranja** u 2023.godini iznose  **2,92milijuna eura**. Povećanjem limita planirano je povećanje prihoda za **4% u odnosu na rebalans plana 2022.godine.**

2) planirani prihodi po osnovi **proračunskih prihoda** u 2023. godini iznose **0,80 milijuna** **eura** ( prihodi Proračuna BBŽ – decentralizirana sredstva, (( **149.829 eura**)) Ministarstvo kulture (( **23.890 eura** )) i tekuće pomoći državnog proračuna proračunskim korisnicima proračuna (( **622.422 eura** )). Bolnica je u kolovozu 2022.godine ostvarila status zaštitne integrativne radionice, sukladno tome ima pravo tražiti subvenciju za plaće i doprinose zaposlenika integrativne radne jedinice za zapošljavanje osoba sa invaliditetom, planirani iznos 106.131 eura. Za zapošljavanje osoba sa invaliditetom predviđamo dobivanje de minimis potpora u iznosu od 66.361 eura. Sukladno statusu koji je Bolnica dobila ima pravo na sredstva za širenje , adaptaciju i opremanje prostora inetgrativne jedinice i za nabavu nove tehnologije i opreme, predviđen iznos pomoći **449.930 eura**.

3) planirani prihodi po osnovi **privatnih med.usluga i zdravstvenih tretmana** u 2023. godini iznose **0,37 milijuna eura**. Iz neznanja hoće li ustanova dobiti ugovor sa Ministarstvom branitelja za rehabilitaciju branitelja domovinskog rata nismo planirali spomenute prihode, koji su sada u odnosu na rebalans plana 2022. godine manji **.**

4) planirani prihodi po osnovi **obavljanja zdrav. gospodarske djelatnosti** iznose **2,49 milijuna eura**.

5) planirani prihodi po osnovi **financijske imovine** u 2023. godini iznose **0,32 milijuna eura**

**GRAFIČKI PRIKAZ PLANIRANE STRUKTURE PRIHODA U DARUVARSKIM TOPLICAMA ZA 2023.GODINU**

**4.2. PLAN SMJEŠTAJNIH KAPACITETA U DARUVARSKIM TOPLICAMA U 2023.GODINI**

|  |  |  |  |  |  |  |
| --- | --- | --- | --- | --- | --- | --- |
| **DANI SMJEŠTAJA** | **HZZO** | **PRIVATNO** | **SPORT I REKREACIJA** | **TURIZAM** | **UKUPNO** | **% isk.** |
|
| **HZZO** | **ZZR I INO** | **Amb.+Pans.**  | **ZT** |  | **Min. Bran.** | **MPAO i Well.te** | **Pripr. Sport.** | **Well. prog.** | **Pans.** | **Polu.** | **Noćenje** |  |  |
| **Priv.** | **Umir.** | **Priv.** | **Umir.** | **Sport.** |
| **TERMAL** | **PLAN 2022** | 38.000 | 850 | 1.600 | 4.100 | 1.900 | 3.000 | 600 |   | 1.200 | 2.250 | 1.800 | 1.000 | 3.500 | 2.200 | 1.500 | **63.500** | **62** |
| **PLAN 2023** | 38.000 | 850 | 2.300 | 5.200 | 2.000 | 4.000 | 650 |   | 0 | 2.000 | 2.900 | 1.400 | 4.200 | 2.800 | 1.600 | **67.900** | **66** |
|  |   |   |
| **Plan 2023./ Plan 2022** | 100 | 100 | 144 | 127 | 105 | 133 | 108 |   | 0 | 89 | 161 | 140 | 120 | 127 | 107 | 107 |   |
|
|  |   |   |
|   |   |   |   |   |   |   |   |   |   |   |   |   |   |   |   |   |   |  |   |
| **ARCADIA** | PLAN 2022 |   |   | 0 | 0 | 120 | 30 | 50 |   | 0 | 50 | 700 | 200 | 490 | 850 | 350 | **2.840** | **34** |
| PLAN 2023 |   |   |   |   | 30 | 30 | 30 |   |   |   | 1.700 | 50 | 500 | 680 | 480 | **3.500** | **42** |
|   |   |   |
| **Plan 2023./ Plan 2022** |   |   |   |   |   | 100 | 60 |   |   |   | 243 | 25 | 102 | 80 | 137 | 123 |   |
|
|  |   |   |
|   |   |   |  |  |  |  |  |  |  |  |  |  |  |  |  |  |  |  |   |
| **UKUPNO** | **PLAN 2022** | 38.000 | 850 | 1.600 | 4.100 | 2.020 | 3.030 | 650 | 0 | 1.200 | 2.300 | 2.500 | 1.200 | 3.990 | 3.050 | 1.850 | **66.340** | **60** |
| **PLAN 2023** | 38.000 | 850 | 2.300 | 5.200 | 2.030 | 4.030 | 680 | 0 | 0 | 2.000 | 4.600 | 1.450 | 4.700 | 3.480 | 2.080 | **71.400** | **64** |
|  |   |   |
| **Plan 2023./ Plan 2022** | 100 | 100 | 144 | 127 | 100 | 133 | 105 |   | 0 | 87 | 184 | 121 | 118 | 114 | 112 | 108 |   |
|
|  |   |   |

**Komentar sadržaja tablice :**

1. projekcija ukupno ostvarenih noćenja u 2022.godini prema vrsti usluge neophodna je kako za izračun prihoda tako i za planiranje smještajnih kapaciteta u 2023. godini odnosno planiranje prihoda od smještaja u 2023.godini;
2. plan smještajnih kapaciteta u Daruvarskim toplicama tijekom 2023. godine predviđa sljedeće:
3. planiramo ostvariti ukupno **71.400 noćenja u 2023.godini**;
4. struktura ukupno planiranih noćenja izgleda ovako: BOD ( bolnički dani smještaja ( 38.850 noćenja ili 54,41%)), Amb.+Pans.( Smještaj + terapije ( 7.500 noćenja ili 10,50%)), ZT Zdravstveni tretmani (6.740 noćenja ili 9,44%), MPAO i Well.team ( Medicinski programirani aktivni odmor i team building ( 2.000 noćenja ili 2,80%) Pripreme sportaša ( 4.600 noćenja ili 6,44%), Wellness programi (1.450 noćenja ili 2,03%), pansion ( 4.700 noćenja ili 6,60%), polupansion (3.480 noćenja ili 4,87%), noćenje s doručkom ( 2.080 noćenja ili 2,91%).

**5**. **PLAN RASHODA DARUVARSKIH TOPLICA U 2023. GODINI**

PLANIRANA STRUKTURA RASHODA

|  |  |  |  |  |  |
| --- | --- | --- | --- | --- | --- |
| RASHODI ( u eur ) | REBALANS 2022. | PLAN 2023. | UDJELI U 2023. | INDEXI | APS.PROMJ. |
|  23'/22' | (23'/22') |
| Materijalni rashodi | 1.886.257 | 1.896.406 | 27 | 101 | 10.149 |
| Rashodi za zaposlene | 323.487 | 289.452 | 4 | 89 | -34.035 |
| Bruto plaće i nadoknade | 3.863.414 | 3.961.776 | 57 | 103 | 98.362 |
| Kapitalna ulaganja | 200.719 | 732.675 | 11 | 265 | 531.956 |
| Izdaci financiranja | 47.973 | 23.226 | 1 | 48 | -24.747 |
| **UKUPNO** | **6.321.850** | **6.903.535** | **100** | **109** | **581.685** |

**Komentar sadržaja tablice:**

1. materijalni rashodi u 2023.godini planirani su u iznosu od **1,90 milijuna eura,** što je relativno više za **+1%,** te apsolutno u odnosu na rebalans za **+10.149 eura** ;
2. rashodi za zaposlene planirani su u iznosu od **0,28 milijuna eura**, što je relativno manje za **11%**, apsolutno **-34.035** eura u odnosu na rebalans 2022. godine ;
3. bruto plaće i nadoknade planirane su u iznosu od **3,97 milijuna eura**, što je relativno više za **3%**, te apsolutno u odnosu na rebalans 2022. godinu za **+98.362 eura** ;
4. kapitalna ulaganja planirana su u iznosu od **0,73 milijuna eura**, što je apsolutno više u odnosu na rebalans 2022. godine za **0,53 milijuna eura**;
5. izdaci financiranja planirani su u iznosu od **23.226 tisuća eura ili 0,02 milijuna eura**, što je apsolutno manje za **-24.747 eura** u odnosu na rebalans 2022.godine.

**GRAFIČKI PRIKAZ PLANIRANE STRUKTURE RASHODA U DARUVARSKIM TOPLICAMA ZA 2023. GODINU**

**5.1. PLAN KAPITALNIH ULAGANJA U DARUVARSKIM TOPLICAMA U 2023.GODINI**

Strateški cilj Daruvarskih toplica-Specijalne bolnice za medicinsku rehabilitaciju Daruvar je permanentno podizanje kvalitete svih usluga. Stoga su dugoročni ciljevi politike kvalitete Daruvarskih toplica - Specijalne bolnice za medicinsku rehabilitaciju potpuno zadovoljstvo korisnika uslugama, zapošljavanje stručnog osoblja, stalno poboljšavanje sustava upravljanja kvalitetom integriranjem svih procesa u sustav uz proširenje na brigu o okolišu i energetskoj učinkovitosti.

Planom kapitalnih ulaganja predviđeni su značajni projekti za podizanje standarda i kvalitete zdravstvenih usluga i specifične zdravstvene zaštite, razvoja zdravstvenog turizma i sportske medicine.

**TABLICA PLANA KAPITALNIH ULAGANJA U DARUVARSKIM TOPLICAMA PO SLUŽBAMA ODJELIMA I ODSJECIMA I IZVORIMA FINANCIRANJA**

|  |  |  |  |
| --- | --- | --- | --- |
| Rb. |  SADRŽAJ | PLAN KAP.ULAGANJA u eurima | IZVOR FINANCIRANJA |
| BESPOVRATNA SREDSTVA | KAPITALNE DONACIJE | VLASTITA SREDSTVA  |
| DECENTRALIZIRANA  | MINISTARSTVA ŽUPANIJA FONDOVI DRAVNI PRORAČUN |
| **A** | **Bolnički odjel I.,II. i odjel za prevenciju i liječenje sportskih ozljeda**  |  |   |   |   |   |
| 1. | Dvokrilni ormar 2 kom ; centralna jedinica za naručivanje | 663,61 |   |   |   | 663,61 |
| 2. | Zidna polica 1 kom ; centralna jedinica za naručivanje | 265,45 |   |   |   | 265,45 |
| 3. | Stolna računala sa monitorima 12 kom | 15.334,13 | 15.334,13 |   |   |   |
| 4. | Projekt prilagodbe i nadogradnje BIS-a za uvođenje eura kao službene nacionalne valute | 18.249,39 | 18.249,39 |   |   |   |
|   | **UKUPNO** | **34.512,58** | **33.583,52** | **0,00** | **0,00** | **929,06** |
|   |  |  |  |  |  |  |
| **B** | **Odjel fizikalnih terapija i dijagnostičkih postupaka**  |  |   |   |   |   |
| 1. | Dvodjelni terapijski stol s električnim podizanjem 3 kom  | 5.972,53 | 5.972,53 |   |   |   |
| 2. | Tecar ;Uređaj za radiofrekventnu terapiju 1 kom  | 31.395,58 | 31.395,58 |   |   |   |
| 3. | Stolići za elektro uređaje 7 kom  | 2.999,54 | 2.999,54 |   |   |   |
| 4. | Skenirajući laser 1 kom | 6.237,97 |   |   |   | 6.237,97 |
| 5. | Uredski stol 5 kom | 506,34 |   |   |   | 506,34 |
| 6. | Police 1 kom | 132,72 |   |   |   | 132,72 |
| 7. | Hladnjak 1 kom | 358,35 |   |   |   | 358,35 |
| 8. | Adaptacija terapijsko gimnastičke dvorane u odjelu terapija | 37.587,10 | 37.587,10 |   |   |   |
| 9. | Izrada tehničke dokumentacije za adaptaciju prostora rehabilitacijskog bazena | 11.745,97 | 11.745,97 |   |   |   |
|   | **UKUPNO** | **96.936,09** | **89.700,72** | **0,00** | **0,00** | **7.235,38** |
|   |  |  |  |  |  |  |
| **C** | **Odjel športa i rekreacije** |  |   |   |   |   |
| 1. | Infracrvena sauna 1 kom | 20.572,04 |   |   |   | 20.572,04 |
| 2. | Ležaljke za bazene 40 kom | 1.990,84 |   |   |   | 1.990,84 |
| 3. | Krevet za wellness za masažu ( 1 kom ) | 5.308,91 |   |   |   | 5.308,91 |
|   | **UKUPNO** | **27.871,79** | **0,00** | **0,00** | **0,00** | **27.871,79** |
|   |  |  |  |  |  |  |
| **D** | **Odsjek domaćinstva** |  |   |   |   |   |
| 1. | Profesionalni usisavač 3 kom | 870,00 |   |   |   | 870,00 |
|   | **UKUPNO** | **870,00** | **0,00** | **0,00** | **0,00** | **870,00** |
|   |  |  |  |  |  |  |
| **E** | **Odsjek recepcijskog poslovanja** |  |   |   |   |   |
| 1. | Adria Scan - godišnja licenca 1 kom | 250,00 |   |   |   | 250,00 |
| 2. | Adobe Creative Cloud All Apps - godišnja licenca | 1.110,00 |   |   |   | 1.110,00 |
|   | **UKUPNO** | **1.360,00** | **0,00** | **0,00** | **0,00** | **1.360,00** |
| **F** | **Odjel prehrane i usluživanja s dijetetikom - Ispstava lječilišni hotel TERMAL** |  |   |   |   |   |
|  |  |  |   |   |   |   |
| 1. | Tople kupke 5 kom | 1.327,23 |   |   |   | 1.327,23 |
| 2. | Konobarska kolica 5 kom | 2.654,46 |   |   |   | 2.654,46 |
| 3. | Uređaj za brzo hlađenje hrane - "šoker" - 1 kom | 2.654,46 |   |   |   | 2.654,46 |
| 4. | Konvektomat 1 kom | 14.599,51 |   |   |   | 14.599,51 |
| 5. | Mikser za potrebe slastičarne 6,9 l 1 kom | 1.327,23 |   |   |   | 1.327,23 |
| 6. | Rashladni pult za potrebe slastičarne 1 kom  | 1.990,84 |   |   |   | 1.990,84 |
| 7. | Hladnjak za duboko zamrzavanje za ribu 750 l 1 kom | 2.389,01 |   |   |   | 2.389,01 |
| 8. | Hladnjak za konfekcionirano meso 750 l 1 kom | 1.592,67 |   |   |   | 1.592,67 |
| 9. | Vrtni stolovi 10 kom | 1.990,84 |   |   |   | 1.990,84 |
| 10. | Vrtne stolice 40 kom | 3.716,24 |   |   |   | 3.716,24 |
| 11. | Drvena kućica za bazen ( mobile bar )  | 3.981,68 |   |   |   | 3.981,68 |
|   | **UKUPNO** | **38.224,17** | **0,00** | **0,00** | **0,00** | **38.224,17** |
|   |  |  |  |  |  |  |
| **G** | **Odsjek hortikulture** |  |   |   |   |   |
| 1. | Prikolica za Rider 1 kom | 1.061,78 |   |   |   | 1.061,78 |
| 2. | Baterijski puhač lišća 1 kom | 530,89 |   |   |   | 530,89 |
| 3. | Punjač za baterijski stroj 1 kom | 577,34 |   |   |   | 577,34 |
| 4. | Baterijska pila 1 kom | 550,80 |   |   |   | 550,80 |
|   | **UKUPNO** | **2.720,82** | **0,00** | **0,00** | **0,00** | **2.720,81** |
|   |  |  |  |  |  |  |
| **H** | **Odsjek tehničkog održavanja - informatička oprema** |  |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   | **UKUPNO** | **0,00** | **0,00** | **0,00** | **0,00** | **0,00** |
|   |  |  |  |  |  |  |
| **I** | **Odjel prodaje i marketinga** |  |  |  |  |  |
| 1. | Tablet 1 kom za potrebe prodaje | 929,06 |   |   |   | 929,06 |
|   |   |   |   |   |   |   |
|   | **UKUPNO** | **929,06** | **0,00** | **0,00** | **0,00** | **929,06** |
|   |  |  |  |  |  |  |
| **J** | **Odjel prehrane i usluživanja s dijetetikom Ispostava restoran Terasa i depadansa Arcadia** |  |   |   |   |   |
| 1. | Vrtni stolovi 23 kom i stolice 60 kom  | 13.272,28 |   |   |   | 13.272,28 |
| 2. | Tople kupke 5 kom | 1.327,23 |   |   |   | 1.327,23 |
| 3. | Hladnjak + zamrzivač kombinirani 1 kom | 1.990,84 |   |   |   | 1.990,84 |
| 4. | Konobarska kolica 2 kom | 1.061,78 |   |   |   | 1.061,78 |
| 5. | Mješalica za tijesto 1 kom | 1.327,23 |   |   |  | 1.327,23 |
|   |  | **18.979,36** | **0,00** | **0,00** | **0,00** | **18.979,36** |
|   |   |   |   |   |   |   |
| **K** | **Zajednički dio** |  |   |   |   |   |
| 1. | Uređenje Antunovog izvora | 60.388,88 |   | 23.890,11 |   | 36.498,77 |
| **2.** | **Adaptacija i opremanje prostora integrativne radne jedinice , nabava nove tehnologije i opreme**  | **449.881,94** | **0,00** | **449.881,94** | **0,00** | **0,00** |
|   | \* Adaptacija prostora rehabilitacijskog bazena  | 413.841,66 |   | 413.841,66 |   |   |
|   | \* Informatička oprema  | 12.605,48 |   | 12.605,48 |   |   |
|   | \* Nabavka vozila - VWCaddy , Cargo ili slično gospodarsko vozilo  | 23.434,80 |   | 23.434,80 |   |   |
|   | **UKUPNO** | **510.270,82** | **0,00** | **473.772,05** | **0,00** | **36.498,77** |
|   |  |  |  |  |  |  |
| **L** | **Odjel prehrane i usluživanja ispostava SNACK BAR** |  |  |  |  |  |
|   |  |  |  |  |  |  |
|   |  |  |  |  |  |  |
|   | **UKUPNO** | **0,00** | **0,00** | **0,00** | **0,00** | **0,00** |
|   | **SVEUKUPNO A-K** | **732.674,69** | **123.284,24** | **473.772,05** | **0,00** | **135.618,40** |

**Komentar sadržaja tablice :**

Investicije i ulaganja predviđene planom za 2023. godinu su:

* 1. nabavka novih **stolnih računala** za ordinacije na zdravstvu kao i projekt **prilagodbe i nadogradnje bolničkog informacijskog sustava za uvođenje eura kao službene nacionalne valute u iznosu od 33.583,52** eura financirana iz decentraliziranih sredstava
	2. ulaganje u zanavljanje **dotrajale postojeće i nabavka nove i modernije medicinske opreme na odjelu terapija** u iznosu od **46.605,62** eura financirana dijelom iz sredstava za decentralizaciju
	3. planom predviđena investicija za 2023. godinu je **Adaptacija terapijsko gimnastičke dvorane u odjelu terapija.** Predmet ove adaptacije je zamjena postojeće podne obloge, zamjena spuštenog stropa kao i izmještanje i zamjena instalacija u njemu, bojanje postojećih zidova i zamjena ulaznih vrata u dvoranu. S ciljem renovacije i adaptacije prostora u kojem se svakodnevno odvija pružanje fizikalnih terapija Ustanova je predvidjela **izradu tehničke dokumentacije za adaptaciju prostora rehabilitacijskog bazena** koji je također u budućnosti nužno renovirati. Financiranje predviđeno iz sredstava za decentralizaciju.
	4. nabavka novog **kreveta za masažu za wellness** centar, **nove ležaljke** za vanjski rekreacijski bazen ( 40 kom ) i zamjena postojeće i ugradnja **nove infracrvene kabine** u wellnessu
	5. nabavka **profesionalnih usisavača** ( 3 kom ) za potrebe odsjeka domaćinstva
	6. obnavljanje **godišnjih licenci** za potrebe službe recepcijskog poslovanja
	7. zamjena postojećih i kupnja novih aparata i opreme u odjelu prehrane i usluživanja ( **tople kupke – 5 kom, konobarska kolica – 5 kom, uređaj za brzo hlađenje hrane – 1 kom, konvektomat 1 kom, mikser – 1 kom , rashladni pult za slastičarnu – 1 kom, hladnjak -2 kom, vrtni stolovi – 10 kom, vrtne stolice – 40 kom, drvena kućica – mobile bar pored rekreacijskog bazena** ).
	8. oprema za potrebe odsjeka hortikulture ( **prikolica za rider -1 kom , baterijski puhač – 1 kom, baterijska pila – 1 kom , punjač za baterijski stroj 1- kom** ).
	9. tablet ( 1 kom ) za potrebe odjela prodaje.
	10. zamjena **postojećih stolova** ( 23 kom ) **i stolica** ( 60 kom ) na vanjskoj terasi **restorana Terasa**, nabavka **nove opreme za potrebe kuhinje i restorana** ( tople kupke - 5 kom, hladnjak + zamrzivač – 1 kom, konobarska kolica- 2 kom, miješalica za tijesto - 1 kom).
	11. **uređenje Antunovog vrela** u sklopu financiranja Programa zaštite i očuvanja nepokretnih kulturnih dobara u iznosu od 60.388,88 eura. **Djelomično sufinanciranje Ministarstva kulture ( 23.890,11 eura )**.
	12. **adaptacija i opremanje prostora integrativne radne jedinice, nabava nove tehnologije i opreme.** Temeljem ugovora o dodjeli posebnih sredstava od strane **Zavoda za vještačenje, profesionalnu rehabilitaciju i zapošljavanje osoba sa invaliditetom kao izgradnja i širenje poslovnog prostora integrativne radionice**, u ukupnim iznosu od **449.881,94 eura** sredstva se raspoređuju na slijedeća ulaganja : Adaptacija prostora rehabilitacijskog bazena ( 413.841,66)

Nabava informatičke opreme (12.605,48 )

 Nabavka gospodarskog vozila (23.434,80 )

Planiramo **obnovu prostora terapijskog bazena i prostora odjela masaže** jer isti prostori datiraju od 1980.g., postrojenja za bazen su stara i dotrajala i nema više na tržištu rezervnih dijelova kako bi se ista popravila te ukoliko odmah ne provodimo projekt postoji vjerojatnost da isti bazen ne bude u funkciji. Klimatizacija je stara tako da je prostor neadekvatan i ne možemo ga koristiti punim kapacitetom zbog zagušljivosti prostora. Projektom je predviđeno kompletno uređenje bazenskih prostora i popratnih prostora (kabine i tuševa) te novo bazensko postrojenje, klimatizacija i ventilacija, izmjena okvira bazenskih - nove staklene stijene, navedeno ulaganje stvoriti će novi moderno pristupačan prostor koji će biti energetski učinkovit, ventiliran i klimatiziran i omogućiti će iskorištenje punog kapacitet korisnika.

Osim svega isti će nam služiti za pružanje komercijalnih usluga individualnih i grupnim vježbi hidro gimnastike s čime ćemo povećati prihode za 20%, zadržati postojeću zaposlenost i omogućiti novo zapošljavanje osoba s invaliditetom. Prostor masaža urediti ćemo sukladno Pravilniku o pristupačnosti, te moderno opremiti i u istome će raditi osobe s

invaliditetom te pružati masaže za privatne korisnike, navedenim ćemo povećati prihode od masaža za 20%, zadržati postojeću zaposlenost i omogućiti novo zapošljavanje osoba s invaliditetom.

**6. PLAN RADA**

**6.1. PLAN RADA SLUŽBE FIZIKALNE MEDICINE I REHABILITACIJE**

Služba medicine i rehabilitacije , sastavni je dio poslovnog sustava te u tom smislu predstavlja vrlo važni segment ukupnog poslovanja Daruvarskih toplica. Postojanje i rad ove Službe, omogućuje poslovanje Daruvarskih toplica tijekom cijele godine. Uspješan i učinkovit rad te Službe , preduvjet je za uspješno i učinkovito poslovanje Daruvarskih toplica.

U 2023.godini, planiramo da će Služba medicine i rehabilitacije obaviti slijedeće :

1. sve ugovorene usluge sa HZZO-m za 2023.godinu,
2. ugovorene usluge u svezi medicinske rehabilitacije
3. usluge gostima koji dolaze radi zdravstvenog turizma

Služba medicine i rehabilitacije procjenjuje da će tijekom 2023. godine provesti stacionarnu rehabilitaciju za više od 2 tisuće reumatoloških i traumatoloških bolesnika, rehabilitaciju djece i bolesnika s amputacijama te pružiti oko 100 tisuća usluga pacijentima specijalističko konzilijarne zdravstvene zaštite .Financijska vrijednost svih planiranih usluga iskazana je u stavkama prihoda od HZZO-a u financijskom planu prihoda i rashoda u 2023.godini.

**6.2. PLAN RADA SLUŽBE ZDRAVSTVENOG TURIZMA I USLUGA**

Ugostiteljsko – turistička služba, također predstavlja vrlo važnu sastavnicu ukupnog poslovnog sustava Daruvarskih toplica. Značaj rezultata rada Službe, vidljiv je iz ostvarenog ukupnog prihoda Daruvarskih toplica u proteklim godinama, iz kojih je jasno da najveći dio ukupnih prihoda Daruvarske toplice ostvaruju od ugostiteljsko – turističkih usluga.

Zbog svima poznatih problema koje nam je uzrokovala pamdemija COVID 19, prethodne godine su značajno podbacile u broju gostiju s osnova klasičnog turizma te u prihodima istog u odnosu na prijašnje godine. Nadamo se da će slijedeća godina po tom pitanju biti znatno bolja da će procijepljenost stanovništva utjecati na suzbijanje i okončanje spomenute pandemije, da će se povećati broj gostiju, a samim time će i značajno porasti prihodi od ugostiteljstva i turizma.

Ukupni broj planiranih noćenja utvrđen je planom smještajnih kapaciteta za 2023.godinu, a financijski iznos prihoda od smještaja i prihoda izvan smještaja iskazan je u financijskom planu prihoda i rashoda u 2023.godini.

Odjel prodaje mora uložiti znatno više napora i konkretizacije u smjeru promidžbe usluga zdravstvenog turizma, svih ostalih hotelijersko – turističkih usluga koje pružaju Daruvarske toplice s ciljem što više realizacije istih.

**6.3. PLAN RADA SLUŽBE ZAJEDNIČKIH POSLOVA**

Služba zajedničkih poslova, predstavljaju vrlo važni dio ukupnog poslovanja koji obavljaju poslove za od zajedničkog interesa za sve službe odnosno Daruvarske toplice kao cjelinu, pripremaju zajedničke planove i ciljeve, pripremaju pravne akte, obavlja kadrovske poslove, obavljaju analizu poslovanja, knjiži poslovne događaje na propisani način, obavlja javnu nabavu, vodi računa o zakonitosti poslovanja, održava objekte i opremu u njima, bavi se razvojnim aspektima ustanove, povezuju službe, koordinira rad službi te osigurava uvjete za neometan rad Službe fizikalne medicine i rehabilitacije odnosno Ugostiteljsko turističke službe.